Erki Pütsep

Erki Pütsep (sündinud 25. mail 1976 Jõgeval) on endine Eesti elukutseline jalgrattur ning praegune jalgrattaspordi treener. Pütsep on õppinud Jõgeva Keskkoolis. Ta hakkas sportima isa õhutusel ning alustas jalgrattatreeninguid Kuremaal Ardi Väljaru juhendamisel. Samas treeningugrupis harjutasid juba ka Lauri Aus, Andrus Aug, Toivo Reinov jt. Seejärel jätkas Pütsep treeninguid Jõgeva Centrumis Allar Tõnissaare juhendamisel. 12-aastaselt võitis ta Jõgeva Centrumi meeskonnas täiskasvanute krossi. Aasta hiljem valiti Eesti parimaks noorratturiks. Seejärel oli mõnda aega treenerita. Eesti taasiseseisvumise järel pääses Erki Pütsep ka esimestele välisvõistlustele, 1992. aastal osales ta Eesti koondises esmakordselt U18 vanuseklassi maailmameistrivõistlustel, kuid katkestas. 1993. aastal sai ta maailmameistrivõistlustel ühisstardist sõidus 29. koha ja 1994. aastal kõrge 7. koha. Eduka 1994. aasta järel kutsusid Erki Pütseppa enda koosseisu paljud Prantsusmaa amatöörtiimid ning profilepingu sõlmimine tundus lähedal olevat. Ootamatult tulid vahele aga terviseprobleemid ning lepingu Ag2r profimeeskonnaga sõlmis Erki Pütsep alles 2003. aastal. Pütsep on tegutsenud Arigato Spordiklubis rühmatreenerina, töötanud RedBike rattapoes ja hiljem taksojuhina. 2020. aastatel on Pütsep töötanud Kalevi Jalgrattakoolis treenerina. 2004 Maailmameistrivõistlused grupisõidus 27. koht Eesti meister maanteesõidus Classic Loire Atlantique võitja 2005 Tour de La Somme võitja EOS Tallinn Grand Prix 2. koht 2006 Eesti meister maanteesõidus Gand-Wevelgem 2006 7. koht 2007 SEB Tartu Grand Prix võitja EOS Tallinn Grand Prix võitja Eesti meister maanteesõidus Tour of Quatar 18. koht 2008 11. Tallinna rattamaratoni võitja Tallinna-Tartu Grand Prix 2. koht Riga Grand Prix 2. koht SEB Tartu Grand Prix 3. koht 2009 Euroopa Meistrivõistluste 6. koht Tallinn-Tartu Grand Prix võitja 12. Tartu rattamaraton üldarvestuses 6. koht 7. Kalevipoja rattamaratoni võitja 9. Elva rattamaratoni võitja Grand Prix de Nogent-sur-Oise 3. koht 2010 13. Tartu Rattamaratoni üldarvestuses 2. koht EEC üldarvestuses 2. koht Tallinn-Tartu Grand Prix 3. koht 10. Mulgi rattamaratoni võitja 11. Jõulumäe rattamaratoni võitja 2011 Balti Keti Velotuuri võitja 11. Rakke rattamaratoni võitja 14. Tallinna rattamaratoni võitja Haanja 100 3. koht 2012 15. Tartu rattamaratoni võitja Riga Grand Prix 2. koht Eesti meister maastikurattamaratonis Otepää rattamaratoni võitja 2013 16. Tartu rattamaratoni võitja Eesti meister maastikurattamaratonis Valgete teede Rattaralli võitja Otepää rattamaratoni võitja EEC üldarvestuses 2. koht 2014 12. Kalevipoja rattamaratoni võitja 2015 1. Alutaguse rattamaratoni võitja 2016 2. Alutaguse rattamaratoni võitja RMK Tallinna rattamaratoni võitja 2. Lähte rattamaraton võitja EEC üldarvestuses 2. koht Eesti Maastikurattasarja üldarvestuses 2. koht Erki Pütsep on Eestit esindanud 2000. aasta Sydney ja 2004. aasta Ateena olümpiamängudel; Sydneys sai ta grupisõidus 54. koha, Ateenas pidi rasketes oludes sõidu pooleli jätma.  2003 AG2R Prévoyance 2004 AG2R Prévoyance 2005 AG2R Prévoyance 2006 AG2R Prévoyance 2007 Bouygues Télécom 2008 Bouygues Télécom 2009 Cycling Club Bourgas 2010 Kalev Chocolate-Kuota (kuni 28.04) 2010 ESEG Douai (alates 01.07) 2011 Alpha Baltic-Unitymarathons.com 2012 Alpha Baltic-Unitymarathons.com 2013 Alpha Baltic-Unitymarathons.com Erki Pütsepal on tütar Heleen. Maadleja Eduard Pütsep, kes on Erkile vanaisa kaudu sugulane, tõi 1924. aastal Pariisi olümpiamängudelt Eestile esimese maadluskulla. Kuremaa lossis on Erki Pütsepale pühendatud rattatuba. Rattatreenerina tegutsev Pütsep sai 2023. aasta detsembris noorte sportlastega matkal olles infarkti, kuid tänu noorte ja kiirabi 22 minutit kestnud oskuslikule elustamisele toodi ta elule tagasi. Erki Pütsep. ESBL. Erki Pütsep naudib endiselt rattasõitu, kuid sport pole tema elus enam esikohal. vooremaa.ee, 4. juuni 2016. Erki Pütsep. Eesti Entsüklopeedia. Hainas, Autor Kadi (28. juuli 2012). "Erki Pütsep". Vaadatud 21. juunil 2023. "Vooremaa Kalevipoja rattamaratoni võitis Erki Pütsep". Vaadatud 21. juunil 2023. "Erki Pütsep võitis Lähte rattamaratoni, Rein Taaramäe seitsmes". Delfi Sport. Vaadatud 21. juunil 2023. "Koondtulemused". www.rattamaratonid.ee. Vaadatud 21. juunil 2023. Kuremaa loss.[alaline kõdulink] Endine rattaproff Erki Pütsep sai lastele trenni andes infarkti. sport.delfi.ee, 5. detsember 2023. Biograafia ESBL-is Erki Pütsep – ProCyclingStats https://www.youtube.com/watch?v=N8ool_lBl4I https://www.youtube.com/watch?v=t_dSeQThAGY https://www.youtube.com/watch?v=OiDOjJEU_Gc http://www.vooremaa.ee/erki-putsep-naudib-endiselt-rattasoitu-kuid-sport-pole-tema-elus-enam-esikohal/ Erki Pütsep tegi võimsa soolosõidu ja korraldaja sai hinnalise teise koha. leht.postimees.ee, 17. september 2012 Erki Pütsep: olen treeninud suuremate koormustega kui ... videoarhiiv, sport.err.ee.